[{"text_idx": "#000005", "text": "Sel na\u0308dalal toimuv Simple Session korraldab Tallinna kesklinnas avalikke rula- ja BMX-i vo\u0303istlusi, kuhu on oodatud osalema ja vaatama ko\u0303ik ekstreemspordihuvilised. Neljapa\u0308eval, 9. juunil toimub Viru Keskuse Ha\u0308mariku treppidel street jam ning reedel, 10. juunil toimub Vabaduse va\u0308ljakul hu\u0308ppevo\u0303istlus u\u0308le tu\u0308nnisauna."}, {"text_idx": "#000006", "text": "Ja\u0308rjekorras 22. korda toimuv ekstreemspordifestival Simple Session toob Tallinnasse u\u0308le 100 maailmatasemel trikiratturi ja rulaso\u0303itja pea 30-st riigist, kes saabuval na\u0308dalavahetusel Po\u0303hjala tehases asuvas Simple Sessioni pargis omavahel vo\u0303istlustulle astuvad. Lisaks po\u0303hiprogrammile toimub kogu festivalina\u0308dala va\u0308ltel Tallinnas ka mitmeid teisi tegevusi, millest ko\u0303ikidel huvilistel on vo\u0303imalik osa saada."}, {"text_idx": "#000007", "text": "Na\u0308dalavahetuse eel suundub festival tagasi ta\u0308navaspordi juurte juurde ning viib programmi avalikku linnaruumi. Neljapa\u0308eval, 9. juunil toimub Viru Keskuse ko\u0303rval asuva \"Ha\u0308mariku\" kuju juures street jam. Spetsiaalselt vo\u0303istluse tarvis ehitatakse kuju ko\u0303rval paiknevatele treppidele lisaelemendid, nagu ka\u0308sipuu, ledge ja euro-cap. Oodata vo\u0303ib va\u0308ga meeleolukat, vabas vormis parimate trikkide jam-stiilis vo\u0303istlust nii treppidel kui lisatud ta\u0308navaso\u0303iduelemenditel. Trikiratturid vo\u0303tavad omavahel mo\u0303o\u0303tu kell 12\u201313.30 ning rulaso\u0303itjad kell 17\u201318.30."}, {"text_idx": "#000008", "text": "Reede pa\u0308rastlo\u0303unal kogunevad BMX-so\u0303itjad Vabaduse va\u0308ljakul, et suunduda Stoned Streeti ja FTL-i korraldatud street jam'ile Tallinna ta\u0308navatel. So\u0303idu lo\u0303pp-punkt on samuti Vabaduse va\u0308ljakul, kus toimub kell 20 algav Visit Estonia hu\u0308ppevo\u0303istlus u\u0308le tu\u0308nnisauna. \"Saun ja eestlased ka\u0308ivad ka\u0308sika\u0308es. Enamus festivalil osalevatest so\u0303itjatest on va\u0308lismaalased ja soovisime alguses tegelikult pa\u0308ris sauna Vabaduse va\u0308ljakule tuua, aga otsustasime, et piirdume sel aastal tu\u0308nnisaunaga. Ja\u0308rgmisel aastal teeme suuremalt,\" so\u0303nas festivali korraldaja Risto Kalmre. Neljapa\u0308eval ja reedel toimuvad vo\u0303istlused on tasuta ning ko\u0303ik huvilised on oodatud osalema vo\u0303i vaatama. Alaealistel on kohustuslik kanda vo\u0303istlemise ajal kiivrit."}, {"text_idx": "#000009", "text": "Simple Sessioni po\u0303hiprogramm, kvalifikatsiooniso\u0303idud ja finaalid toimuvad 11. ja 12. juunil Tallinnas, Po\u0303hjala tehases."}, {"text_idx": "#000016", "text": "ETV spordi lu\u0308hiuudised 26. septembril"}, {"text_idx": "#000022", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000023", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000025", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000029", "text": "M-Spordi pealik Ts\u030ciili ralli eel: teame, milleks Ott ja auto suutelised on"}, {"text_idx": "#000033", "text": "Monza ringrajal vo\u0303istlusso\u0303idu vo\u0303itnud Volt: lo\u0303puks ometi tuli vo\u0303it koju"}, {"text_idx": "#000034", "text": "WTA-ga pahandanud Ro\u0303bakina loobus Tokyo turniirist"}, {"text_idx": "#000035", "text": "Imetossudest u\u0308ksi on maratoni vo\u0303itmiseks va\u0308he kasu"}, {"text_idx": "#000039", "text": "Karel Tilga vo\u0303itis mitmevo\u0303istlejate tuuri"}, {"text_idx": "#000042", "text": "Ko\u0303rvemaa rattamaratonl vo\u0303idutsesid Kivistik ja Uibokand"}]